
[bookmark: _Hlk206962403]เอกสารข้อเท็จจริงเกี่ยวกับการรับบุตรบุญธรรมในต่างประเทศ   
[bookmark: _Hlk206962431] การรับบุตรบุญธรรมในต่างประเทศ    
[bookmark: _Hlk206962856]การรับบุตรบุญธรรมในต่างประเทศเป็นการรับบุตรบุญธรรมประเภทพิเศษ ที่เกิดขึ้นเมื่อพลเมืองออสเตรเลียหรือผู้มีถิ่นพำนักถาวรของออสเตรเลียอาศัยอยู่ต่างประเทศเป็นเวลา 12 เดือนขึ้นไป รับเด็กเป็นบุตรบุญธรรม ในกระบวนการที่ได้รับการอนุมัติจากหน่วยงานหรือหน่วยงานรัฐบาลต่างประเทศ หน่วยงานการรับบุตรบุญธรรมของออสเตรเลียไม่รับผิดชอบสำหรับการรับบุตรบุญธรรมในต่างประเทศ และไม่ดำเนินการประเมินหรืออนุมัติผู้สมัครของการรับบุตรบุญธรรมดังกล่าว   
โปรดทราบ: การรับบุตรบุญธรรมในต่างประเทศอาจเรียกอีกอย่างหนึ่งว่าการรับบุตรบุญธรรมแห่งชาติ (national adoption) ในบางประเทศ  
 เมื่อชาวออสเตรเลียรับเด็กจากประเทศอื่นเป็นบุตรบุญธรรมโดยปราศจากการเกี่ยวข้องของหน่วยงานออสเตรเลีย  การรับบุตรบุญธรรมของเด็กคนนั้นไม่ได้รับการยอมรับโดยอัตโนมัติในออสเตรเลีย 
เด็กคนนั้นอาจไม่มีคุณสมบัติตรงตามข้อกำหนดการเข้าเมืองเพื่อเข้ามาและอาศัยอยู่ในประเทศออสเตรเลีย  
ความเกี่ยวข้องของประเทศออสเตรเลียในการรับบุตรบุญธรรมในต่างประเทศ  
ความเกี่ยวข้องของรัฐบาลออสเตรเลียในการรับบุตรบุญธรรมในต่างประเทศจำกัดไว้เพียงการพิจารณาว่า เด็กคนนั้นมีคุณสมบัติตรงตามข้อกำหนดการเข้าเมือง ในการเข้ามาและอาศัยอยู่ในประเทศออสเตรเลียด้วยวีซ่าบุตรบุญธรรมหรือไม่   
รัฐบาลออสเตรเลียไม่ได้ให้เอกสารประเภทใดประเภทหนึ่งที่สนับสนุนหรือรับรองคำร้องของชาวออสเตรเลียที่อาศัยอยู่ในต่างประเทศ ที่รับบุตรบุญธรรมในประเทศที่ตนอาศัยอยู่หรือการรับบุตรบุญธรรมในต่างประเทศเป็นการส่วนตัว เช่น จดหมายรับรอง (a letter of support) จดหมายรับรองการไม่มีข้อขัดข้อง (Letter of No Objection หรือ LNO) หรือหนังสือรับรองว่าไม่มีข้อขัดข้อง (No Objection Certificate หรือ NOC) ทั้งนี้เพราะการรับบุตรบุญธรรมในต่างประเทศเหล่านี้อยู่นอกเหนือโปรแกรมการรับบุตรบุญธรรมข้ามประเทศ ที่ได้รับการอนุมัติของออสเตรเลีย   
หน่วยงานของออสเตรเลียไม่สามารถดำเนินการประเมินชาวออสเตรเลียที่อาศัยอยู่ในประเทศอื่น และไม่สามารถรับรองว่า ชาวออสเตรเลียที่อาศัยอยู่ต่างประเทศนั้นมีสิทธิ์ในการรับเด็กเป็นบุตรบุญธรรมตามกฎหมายออสเตรเลียหรือไม่   
นอกจากนี้ สถานเอกอัครราชทูตออสเตรเลียหรือเจ้าหน้าที่ ไม่สามารถเป็นพยานในเอกสารใด ๆ รวมถึงคำประกาศและคำให้การเป็นลายลักษณ์อักษรตามกฎหมาย ที่ใช้ภายนอกประเทศออสเตรเลีย และเพื่อวัตถุประสงค์ในการรับบุตรบุญธรรมภายในประเทศที่อาศัยอยู่หรือการรับบุตรบุญธรรมเป็นการส่วนตัวในประเทศอื่นได้    
ความเสี่ยงที่เกี่ยวข้องกับการรับบุตรบุญธรรมซึ่งไม่ได้มีการจัดเตรียมผ่านหน่วยงานกลางของรัฐหรือดินแดนของข้าพเจ้า     
· กิจกรรมการรับบุตรบุญธรรมในต่างประเทศ โดยธรรมชาติมีความเสี่ยงมากกว่า ไม่เพียงแค่เป็นแนวปฏิบัติที่ผิดศีลธรรมหรือผิดกฎหมายเท่านั้น แต่เป็นแนวปฏิบัติที่ไม่เหมาะสมและซ้ำรอยในอดีตอีกด้วย  
· ประโยชน์สูงสุดของเด็กไม่ใช่ข้อพิจารณาหลักเสมอไปในกรณีการรับบุตรบุญธรรมในต่างประเทศ 
· การยินยอมที่เหมาะสม การประเมินความสามารถในการรับเป็นบุตรบุญธรรมของเด็กคนนั้น และกระบวนการจับคู่เด็กไม่ได้รับการปฏิบัติตามมาตรฐานที่ที่สอดคล้องและไม่มีการติดตาม
· การประเมินความเหมาะสมของผู้ที่จะมาเป็นบิดามารดาบุญธรรมไม่เป็นไปตามมาตรฐานที่สอดคล้องและไม่มีการติดตาม
· การประเมินการจัดการเรื่องการอยู่อาศัยกับครอบครัวสำหรับเด็กที่เสนอมาอาจไม่ได้ใช้หลักการเริ่มต้นที่ท้องถิ่นอย่างพอเพียง หรือพิจารณานัยของการข้ามประเทศที่จะเกิดขึ้นในอนาคตหรือใกล้ ๆ นี้ เพื่อประโยชน์สูงสุดของเด็กคนนั้น   
นอกจากนี้ ยังมีข้อกังวลว่า บิดามารดาบุญธรรมไม่ได้ผ่านกระบวนการฝึกอบรม การศึกษาและการประเมินที่จำเป็น และอาจไม่สามารถเข้าถึง หรือไม่ทราบถึงบริการสนับสนุนเพื่อตอบสนองความต้องการที่ซับซ้อนและเปลี่ยนแปลงของเด็กที่ได้รับเป็นบุตรบุญธรรมจากประเทศอื่น  
พลเมืองออสเตรเลียบางคนที่รับบุตรบุญธรรมจากต่างประเทศในต่างประเทศพบว่าตนเองอยู่ในสถานะที่ยากลำบาก เส้นทางการรับบุตรบุญธรรมนี้อาจส่งผลให้บิดามารดาบุญธรรมไม่สามารถนำบุตรของตนเข้าประเทศออสเตรเลียได้อย่างถูกกฎหมาย สถานการณ์เหล่านี้สามารถทำให้เกิดปัญหาระยะยาวแก่ทั้งบิดามารดาและเด็กได้   
 ขอคำแนะนำทางกฎหมาย
การที่เด็กถูกรับเป็นบุตรบุญธรรมในต่างประเทศ (ไม่ใช่ประเทศออสเตรเลีย) ตามกฎหมายของประเทศนั้น ไม่ได้ประกันว่า การรับบุตรบุญธรรมในต่างประเทศรายนั้นจะเป็นไปตามข้อกำหนดของวีซ่าบุตรบุญธรรม (ซับคลาส 102)   
 แนะนำให้ท่านขอคำแนะนำทางกฎหมายอิสระจากทั้งในประเทศออสเตรเลียและในประเทศที่เด็กพำนักอยู่เป็นประจำ ก่อนดำเนินการรับบุตรบุญธรรมในต่างประเทศ  

 สำหรับข้อมูลเพิ่มเติม
· สมาร์ทแทรเวิลเลอร์ (Smartraveller) ให้ข้อมูลสำหรับชาวออสเตรเลียผู้ที่ตั้งใจจะรับเด็กเป็นบุตรบุญธรรมจากต่างประเทศ ผ่านการรับบุตรบุญธรมข้ามประเทศหรือการรับบุตรบุญธรรมในต่างประเทศ สมาร์ทแทรเวิลเลอร์ ระบุรายการบทบาทและหน้าที่ของหน่วยงานออสเตรเลีย และให้คำแนะนำสำหรับบิดามารดาบุญธรรมในอนาคตก่อนไปต่างประเทศเพื่อไปรับเด็กเป็นบุตรบุญธรรม  
· การรับบุตรบุญธรรมข้ามประเทศออสเตรเลีย (IAA) ให้ข้อมูลที่ครอบคลุมครบถ้วนเกี่ยวกับกระบวนการรับบุตรบุญธรรมข้ามประเทศ IAA มีทรัพยากรและบริการหลากหลายเพื่อช่วยชาวออสเตรเลียพิจารณาเกี่ยวกับการรับเด็กเป็นบุตรบุญธรรมจากต่างประเทศ
· [bookmark: _Hlk206955837]ข้อมูลเกี่ยวกับอนุสัญญากรุงเฮกว่าด้วยการรับบุตรบุญธรรมข้ามประเทศ (Hague Convention on intercountry adoption)     

